[image: ]                                                      [image: ]                                                                                       
COLEGIUL TEHNIC DE TRANSPORTURI PIATRA-NEAMŢ

Telefon: 0233 / 216163, fax: 0233 / 219058, E-mail: colegiultrasporturi@gmail.com
http://www.cttransporturineamt.ro


Nr. 6311/08.09.2026
		Anunț

[bookmark: _GoBack]Colegiul Tehnic de Transporturi Piatra-Neamț, organizează concurs de recrutare pentru ocuparea pe perioadă nedeterminată a funcției contractuale de execuție, vacante, de muncitor I M tâmplar (dulgher) cu atribuții de fochist.
Pentru a ocupa un post contractual vacant sau temporar vacant candidații trebuie să îndeplinească următoarele condiții generale, conform art. 3 al Regulamentului-cadru aprobat prin Hotărârea Guvernului nr. 286 din 23 martie 2011, modificată şi completată de H.G. nr. 1027/2014:
· a) are cetățenia română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România;
· b) cunoaște limba română, scris și vorbit;
· c) are vârsta minimă reglementată de prevederile legale;
· d) are capacitate deplină de exercițiu;
· e) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
· f) îndeplinește condițiile de studii și, după caz, de vechime sau alte condiții specifice potrivit cerințelor postului scos la concurs;
· g) nu a fost condamnată definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.

Condițiile specifice necesare în vederea participării la concurs şi a ocupării funcției contractuale sunt:
1. Nivelul studiilor: școala de ucenici / învățământ profesional
2. Vechime în muncă:  3 ani
3. Alte condiții: Autorizație de fochist - acreditat ISCIR

Calendarul de desfăşurare a concursului, respectiv data limită şi ora până la care se pot depune dosarele de concurs:

	Activitatea
	Data
	Ora

	Data postării/publicării anunțului
	8 septembrie 2026
	

	Data limită de depunere a dosarelor
	21 Septembrie 2026
	14:00

	Selecția dosarelor
	22 Septembrie 2026
	14:00

	Afișarea selecției dosarelor
	22 Septembrie 2026
	16:00

	Termen limită contestații ref la selecția dosarelor
	23 Septembrie 2026
	12:00

	Afișarea rezultatelor la contestații
	23 Septembrie 2026
	16:00

	Proba scrisă
	29 Septembrie 2026
	14:00

	Afișarea rezultatelor la proba scrisă
	30 Septembrie 2026
	8:00

	Termen limită contestații la proba scrisă
	30 Septembrie 2026
	12:00

	Afișarea rezultatelor la contestații proba scrisă
	30 Septembrie 2026
	16:00

	Proba practică
	01 Octombrie 2026
	14:00

	Afișarea rezultatelor la proba practică
	01 Octombrie 2026
	16:00

	Termen limită contestații la proba practică
	02 Octombrie 2026
	10:00

	Afișarea rezultatelor la contestații
	02 Octombrie 2026
	14:00

	Afișare rezultat final
	02 Octombrie 2026
	16:00




[bookmark: _Hlk54179576]Comunicarea rezultatelor se face în maxim o zi lucrătoare de la finalizarea probei.
Sunt declarați admiși la proba practică candidații care au obținut minimum 50 de puncte din maximul de 100 de puncte.
Se prezintă la proba practică candidații care au obținut minim 50 de puncte la proba scrisă.
Se prezintă la interviu candidații care au obținut minim 50 de puncte la proba practică.
Punctajul final se calculează ca medie aritmetică a punctajelor obținute la proba scrisă, proba practică și interviu.
Se declară admis la concursul pentru ocuparea postului vacant candidatul care a obținut cel mai mare punctaj dintre candidații care au concurat pe același post, cu condiția ca aceștia să fi obținut punctajul minim necesar.
Conform art. 6 al Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, pentru înscrierea la concurs candidații vor prezenta un dosar de concurs care va conține următoarele documente:
1. cererea de înscriere la concurs adresată conducătorului autorității sau instituției publice organizatoare;
2. [bookmark: _Hlk54179480]copia actului de identitate și a certificatului de naștere sau orice alt document care atestă identitatea, potrivit legii, după caz;
3. copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
4. carnetul de muncă sau, după caz, adeverințele care atestă vechimea în muncă, în meserie și/sau în specialitatea studiilor, în copie;
5. cazierul judiciar sau o declarație pe propria răspundere că nu are antecedente penale care să-l facă incompatibil cu funcția pentru care candidează;
6. adeverință medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate;
7. curriculum vitae.
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.
În cazul în care candidatul depune o declarație pe proprie răspundere că nu are antecedente penale, în cazul în care este declarat admis la selecția dosarelor, acesta are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului.
Copia actului de identitate, copiile documentelor de studii și carnetul de muncă sau, după caz, adeverințele care atestă vechimea vor fi prezentate și în original în vederea verificării conformității copiilor cu acestea.


•	Bibliografie şi tematică: 
BIBLIOGRAFIE 
1. Prescripția tehnică ISCIR PT CR 8-2009 - Autorizarea personalului de deservire a instalațiilor/echipamentelor și acceptarea personalului de specialitate;
 2. Prescripția tehnică ISCIR PT С 9-2010 – Cazane de apă caldă și cazane de abur dejoasă presiune; 
3. Legea nr. 64/2008 privind funcționarea în condiții de siguranță a instalațiilor sub presiune, instalațiilor de ridicat şi a aparatelor consumatoare de combustibil, republicată; 
4. Legea securității și sănătății în muncă nr. 319/2006, cu modificările ulterioare: Cap. IV- Obligațiile lucrătorilor: 
5. Legea nr. 307/2006 privind apărarea împotriva incendiilor, republicată;
 6. Legea nr. 53/2003- Codul muncii, republicată: Titlul XI – Cap. II: Răspunderea disciplinară; 
7. Legea nr. 477/2004 privind Codul de conduită a personalului contractual din sectorul public; 
8. Regulamentul de ordine interioară al școlii: Titlul II, Cap. I-V, Titlul III, Cap.I, II, IV, V, VI.
 9. Fişa postului pentru funcția de muncitor (fochist), disponibilă la sediul instituției. 

•	 TEMATICĂ 
1. Instrucțiuni tehnice pentru exploatarea şi întreținerea cazanelor de apă caldă şi abur de joasă presiune (Prescripțiile tehnice ISCIR). 
2. Măsuri de siguranță în funcționarea centralei termice şi manevre în caz de avarii sau oprirei accidentale.
 3. Drepturile şi obligațiile lucrătorilor în domeniul securității şi sănătății în muncă (SSM). 
4. Norme generale de apărare împotriva incendiilor (SU) în centralele termice. 5. Răspunderea disciplinară a salariaților: abateri şi sancțiuni. 
6. Codul de conduită a personalului din sectorul public. 
7. Atribuțiile și responsabilitățile fochistului conform fişei postului. 
Relații suplimentare se pot obține la Colegiul Tehnic de Transporturi, cu sediul în Piatra-Neamț, str. Soarelui nr. 1, județul Neamț, telefon 0233216163.

[bookmark: _Hlk52890442]Director,
Prof. Constantin-Mircea CORLĂŢEANU 

